የህዝብ ተወካዮች ምክር ቤት አባላት የታላቁ ኢትዮጵያ ህዳሴ የኤሌክትሪክ ሀይል ማመንጫ ግድብን ጎበኙ
– የታላቁ ኢትዮጵያ ህዳሴ የኤሌክትሪክ ሀይል ማመንጫ ግድብ ስራ ለሌሎች ፕሮጀክቶች ምሳሌ ሊሆን እንደሚችል በህዝብ ተወካዮች ም/ቤት የተፈጥሮ ሀብት ልማትና አካባቢ ጥበቃ ቋሚ ኮሚቴ አስታወቀ፡፡ቋሚ ኮሚቴው ግድቡ አሁን ያለበትን ደረጃ ገምግሟል፡፡ ግድቡን በተያዘለት ጊዜ ለማጠናቀቅ የ24 የፈረቃ ስራን ተግባር ላይ በማዋል የሚደረገው ርብርብ አርአያነቱ ጎልቶ እንደሚታይ አባላቱ አስተያየታቸውን ሰጥተዋል፡፡በፕሮጀክቱ የግንባታው ቀኝ ክንፍ፣ የግድቡ አካል እያረፈበት ያለው ቦታ፣ የግድቡ መካከለኛው ክፍል፣ የግራ ክንፉ የቁፋሮ ስራውና የአርማታ ሙሌት በተጓዳኝ እየተከናወነ መሆኑንም የፕሮጀክቱ ዋና ስራ አስኪያጅ ኢንጅነር ስመኘው በቀለ ለኮሚቴው ገለፃ አድርገዋል፡፡ ምንጭ ኢሬቴድ